ເກີດແຜ່ນດິນໄຫວບໍ່ແຮງ ໃນພາກເໜືອຂອງລາວ
ບໍ່ມີລາຍງານກ່ຽວກັບຄວາມເສຍຫາຍ ຫຼື ການບາດເຈັບລົ້ມຕາຍ ຈາກເຫດແຜ່ນດິນໄຫວ ທີ່ແຂວງໄຊຍະບູລີຂອງລາວ
ໄດ້ເກີດແຜ່ນດິນໄຫວຂະໜາດບໍ່ແຮງປານໃດໃນພາກຕາເວັນຕົກສຽງເໜືອຂອງລາວ ແຕ່ ກໍໄດ້ສົ່ງແຮງສັ່ນສະເທືອນໄປເຖິງຫຼາຍໆຈັງຫວັດໃນເຂດພາກເໜືອຂອງໄທ ຍັງບໍ່ທັນມີລາຍງານ ກ່ຽວກັບຄວາມເສຍຫາຍຫຼືການບາດເຈັບລົ້ມຕາຍຈາກແຜ່ນດິນໄຫວ ໃນເທື່ອນີ້ ຊຶ່ງໄດ້ເກີດຂຶ້ນກ່ອນເວລາ 11 ໂມງກາງຄືນເລັກນ້ອຍ ຕາມເວລາທ້ອງຖິ່ນໃນມື້ ວັນພຸດວານນີ້ແລະມີຄວາມແຮງ 4 6 ອົງການສຳຫຼວດທໍລະນີວິທະຍາຂອງສະຫະລັດກ່າວ ວ່າ ແຜ່ນດິນໄຫວໃນຄັ້ງນີ້ມີຈຸດສູນກາງ 141 ກິໂລແມັດຫ່າງຈາກນະຄອນຫຼວງວຽງຈັນໄປ ທາງທິດຕາເວັນຕົກສຽງເໜືອ ໃນແຂວງໄຊຍະບູລີ ເຂດດັ່ງກ່າວນີ້ ມີບໍລິເວນຕິດກັບແມ່ນໍ້າຂອງແລະໃກ້ໆກັບເຂື່ອນໄຟຟ້ານໍ້າຕົກຫຼາຍໆແຫ່ງ ແຕ່ແນວໃດກໍຕາມໜັງສືພິມໄທ ໄດ້ອ້າງຄໍາເວົ້າຂອງພວກເຈົ້າໜ້າທີ່ໆກ່າວວ່າ ບໍ່ໄດ້ສັງເກດ ເຫັນມີຄວາມເສຍຫາຍຕໍ່ເຂື່ອນເຫຼົ່ານີ້ ແຕ່ປະການໃດ ໜັງສືພິມ The Nation ຂອງໄທລາຍງານວ່າ ແຜ່ນດິນໄຫວຄັ້ງນີ້ເຮັດໃຫ້ໂຮງໝໍຢູ່ຈັງຫວັດ ເລີຍສັ່ນສະເທືອນເປັນເວລາປະມານ 5 ວິນາທີ ຊຶ່ງເຮັດໃຫ້ພວກຄົນເຈັບແລະພວກແພດໝໍ ພາກັນແລ່ນອອກຈາກໂຮງໝໍ ໄປຢູ່ຂ້າງນອກ